
Projekt UFO - tro, løgne og kold krig 

Mennesket har til alle tider oplevet mystiske fænomener på himlen og forsøgt at fortolke mødet 
med det ukendte på kulturelt acceptable måder. Fra slutningen af 1940'erne blev de oplevede 
himmelfænomener kaldt flyvende tallerkener eller ufoer og fortolket som besøgende fra det ydre 
rum. Hvorfor egentlig? Og hvorfor tog det amerikanske flyvevåben oplevelserne så alvorligt, at det 
nedsatte en gruppe til at undersøge dem? Hvordan lyder de bedste historier, og hvad ved vi i dag 
om det, som ufoentusiaster har kaldt vor tids største gåde? 

Formand for Skandinavisk UFO Information, Kim Møller Hansen, giver en række bud på 
disse spørgsmål i SUFOI's nye bog »Projekt UFO - tro, løgne og kold krig«. 

Bogen er på 454 sider, velillustreret med 206 illustrationer - heraf 90 i farve - og 
udstyret med stikordsregister og en omfattende links- og litteraturliste. 

Får vi besøg fra det ydre rum? Det var et af de spørgsmål, som det amerikanske 
flyvevåben søgte svar på, da det i 1947 begyndte at indsamle og analysere 
ufooplevelser fra den amerikanske offentlighed. Da flyvevåbnets 
ufoundersøgelsesprojekt efter 22 års arbejde nåede til vejs ende i 1969, var en af 
konklusionerne: „Der findes ingen beviser for > at observationer kategoriseret som 
,uidentificerede ' er ikkejordiske fartøjer". Mon denne konklusion stadig holder? Hvor 
gode er beviserne for, at ufoer er fremmede rumskibe? Disse spørgsmål giver »Projekt 
UFO - tro, løgne og kold krig« svar på, ligesom Kim Møller Hansen belyser de mange 
faktorer, som skaber ufooplevelser og tilfører ufomyten nye elementer. 

»Projekt UFO - tro, løgne og kold krig« sælges på to forskellige medier: 

1. Bestillingsnr B-073. En digital udgave på fysisk medie (en pdf-fil på cd-rom). Pris: kr. 

239,-. Dertil kommer kr. 35,00 i ekspedition og porto. Denne cd-rom version lagerføres. 

Medlemmer af SUFOI's Støttekreds kan købe den digitale udgave til kr. 159,-. 

2. Bestillingsnr. B-074. En papirudgave leveret som A4 farveprint i et solidt ringbind med 4 
ringe. Pris: kr. 479,-. Dertil kommer kr. 80,00 i ekspedition og porto. Denne version 
sendes ikke til adresser uden for Danmark. Bogen lagerføres ikke, men printes først, når SUFOI har et passende antal 
bestillinger, der gør trykningen rentabel, hvilket giver en længere leveringstid. Medlemmer af SUFOI's Støttekreds kan købe 
papirudgaven til kr. 399,-. 

Projekt UFO - tro, løgne og. koid_ kric krig kan ikke bestilles via boghandler eller lign., kun direkte i SUFOI Butikken. 
Udgivelsesdato: 5. september 2011, men du kan allerede bestille Projekt UFO - tro , løgne og koid_ krig, bogen nu. 

Et evt. overskud fra salget af »Projekt UFO - tro, løgne og kold krig« går til driften af www.ufo.dk. 

Læs her boaens indholdsfortegnelse oa forord . 


Seneste nyt om Area 51 

Af Kim Møller Hansen 

I UFO-Mail nr. 132 anmeldte jeg Annie Jacobsens bog »Area 51. An Uncensored History of America's Top Secret Military 
Base«. Bogen er også anmeldt i Tim Printys glimrende tidsskrift »SUNIite« (July-August 2011) af Peter W. Merlin, som 
er ekspert i eksperimentalfly (se bl.a. www.thexhunters.com ). 

En af Annie Jacobsens mange kilder er T.D. Barnes, præsident for Roadrunners - en veteranklub for folk, som har 
arbejdet i Area 51. Peter W. Merlin kan i sin anmeldelse bl.a. fortælle, at Barnes og de øvrige medlemmer af 
Roadrunners føler sig svigtede af Annie Jacobsen. T.D. Barnes citeres for følgende udtalelse: 

„Vi åbnede dørene for Jacobsen og fortalte hende vores livshistorie, som har gjort os til stolte deltagere i de 
tophemmelige aktiviteter i Area 51 ... Vi fortalte hende om vores personlige ofre og bidrag i tidligere krige, herunder 
Den Kolde krig, og i vores nations fremtidige krige for at bevare vores frihed... Jacobsen og hendes forlag ændrede 
fuldstændig bogens fokus, så den i stedet for at blive en heltehistorie er blevet en fortælling om skræk og fantasi. 
Vores ære og tapperhed er blevet stjålet af en forfatter, som nægter at angre sine litterære fejl og mangler." 

Annie Jacobsen har mødt mange kritiske røster, ikke mindst i forbindelse med den famøse Stalin-Roswell-historie, som 
alene bygger på et vidneudsagn fra en tidligere ingeniør ansat i Area 51. I bogen er han som den eneste kilde anonym. 
Andre identificerer kilden til 89-årige Alfred O'Donnell. 

Jacobsen har forsvaret Stalin-Roswell-historien, bl.a. fortalte hun Bill Weir i »ABC's Nightline«: „Jeg mener ikke, at det 
er mit job at bevise historien. Men jeg ved, at det var min opgave at fortælle den, og det er, hvad jeg har gjort ." 

Det er lykkedes Bill Weir at få et interview (uden for kamera) med Jacobsens anonyme kilde. Efterfølgende beskrev han 
personen som forvirret - en person som modsagde sig selv. Kilden følte sig tilskyndet til at fortælle sin historie -„for at 
hjælpe Annie med bogen". 

I et interview med Earl Swift fra »Popular Mechanics Magazine« siger Annie Jacobsen: „Jeg står helt inde for sandheden 
af det, han fortalte mig, nemlig at noget styrtede ned i New Mexico, at det blev bragt til Wright-Patterson Air Force 
Base, og at det i 1951 blev transporteret til Nevadas ørken. Det er derfor, at Area 51 har fået navnet Area 51." 

Som Peter W. Merlin påpeger i sin anmeldelse, så er Annie påstand om, at Area 51 har fået sit navn på grund af 
årstallet 1951 noget vrøvl. Når man ser nærmere på historien for de øvrige Area's i Nevada, vil man opdage, at fx Area 
52 (Tonopah Test Range) blev oprettet i 1956, en serie atomare sikkerhedsforsøg med kodenavnet Project 56 fandt 
sted i Area 11 i 1956, Area 13 nordvest for Groom Lake blev oprettet i 1957 med det ene formål at gennemføre Project 
57-sikkerhedsforsøget - og endelig blev Area 58 (Central Nevada Test Area) oprettet i 1967. Selv om grænserne for 
Groom Lake-testom rå det blev fastlagt, da basen blev bygget i 1955, fik den først betegnelsen Area 51 i juni 1958. 












Tilbud 


Nu kan du få masser af godt læsestof for næsten ingen penge! Vi har lige nu tilbud på hele årgange af UFO-Nyt samt 
alle udgaver af årbogen UFO-Vision. 

UFO-Nyt årgang 2007. Normalpris kr. 192,-. Tilbudspris kr. 59,- 
UFO-Nyt årgang 2008. Normalpris kr. 207,-. Tilbudspris kr. 59,- 
UFO-Nyt årgang 2009. Normalpris kr. 257,-. Tilbudspris kr. 59,- 
UFO-Nyt årgang 2010. Normalpris kr. 357,-. Tilbudspris kr. 99,- 
UFO-Vision 1988. Normalpris kr. 78,-. Tilbudspris kr. 19,- 
UFO-Vision nr. 5. Normalpris kr. 148,-. Tilbudspris kr. 19,- 

UFO-Vision nr. 6 . Normalpris kr. 96,-. Tilbudspris kr. 19,- 

UFO-Vision nr. 7. Normalpris kr. 48,-. Tilbudspris kr. 19,- 

UFO-Vision nr. 8. Normalpris kr. 59,-. Tilbudspris kr. 19,- 

UFO-Vision nr. 9. Normalpris kr. 58,-. Tilbudspris kr. 19,- 

Tilbuddene gælder, så længe lager haves. Du bestiller i SUFOI But\kken »Tidsskrifter - ufo-nyt« og »Tidsskrifter - UFOz 
Vision «. 


Den hjemsøgte himmel 


Af Kim Møller Hansen 

Det britiske par John Flanson og Dawn Flolloway er sammen med udgiveren Jonathan Downes (forlaget Fortean Words) 
i fuld gang med et ambitiøst projekt: Udgivelse af en serie bøger, som skal dække britiske ufoobservationer fra 1940 til 
i dag. 

De to første bind er udkommet, hvoraf jeg har pluklæst i bind 1 - »Haunted Skies. The Encyclopedia of British UFOs. 
Volume 1. 1940-1959« - hvor især britiske piloters observationer under Anden Verdenskrig har haft min interesse. 
Forfatterne har lagt vægt på at interviewe observatørerne, hvor det er muligt så mange år efter oplevelserne. Alene det 
at opspore observatørerne har naturligvis været et stort arbejde, men anstrengelserne har ofte båret frugt. Det er 
blevet til en ærlig bog, hvor forfatterne forsøger at gengive folks oplevelser sobert og loyalt. Ofte viser det sig, at der er 
stor forskel på, hvordan observatørerne husker oplevelserne, og hvorledes begivenhederne blev gengivet i datidens 
presse. 

Ved hver beretning er kilden angivet, og kildematerialet omfatter både bøger, tidsskrifter, aviser, breve, personlige 
interviews og lokale ufoforeningers arkivalier. 

Bogen er rigt illustreret i s/h med mange glimrende nytegninger af David Sankey, avisudklip, breve, id-kort, personlige 
fotos, vidnetegninger, sider fra samtidige ufoblade, og andet som giver bogen et autentisk udtryk. Den kronologiske 
opbygning og et grundigt stikordsregister gør det nemt at navigere i bogen. 



THE ENCYCLOPAEDIA OF BRITISH UFOS 

VOLUME 1 

1940-1959 


THE ENCYCLOPAEDIA OF BRITISH UFOS 

VOLUME 2 

1960-1965 




JOHN HANSON 
DAWN H O L LO WAV 

ILLU BT RATIONS BY DAVID BANKCY 


JOHN HAM S O N 
DAWN H DLLDWAY 


»Haunted Skies. The Encyclopedia of British UFOs. Volume 1. 1940-1959« er set til en rimelig 
pris hos Adlibris . 






















UFO-styrt? 

Af Kim Møller Hansen 

Andy Roberts har skrevet adskillige glimrende bøger om ufomyten og forteanske fænomener - nogle af dem sammen 
med David Clarke, Jenny Randles eller Nick Redfern. Hans seneste udgivelse hedder »UFO Down? The Berwyn Mountain 
UFO Crash« og er på trods af sine blot 101 sider en meget vigtig bog, som bør være pligtlæsning for alle 
ufointeresserede - især hvis man er „nybegynder" ud i ufologien. Bogen er nemlig et skoleeksempel på, hvordan flere, 
naturlige og uafhængige hændelser kobles sammen til én begivenhed, som pga. tendentiøs efterforskning, 
rygtedannelser og mediehysteri vokser til en levende fortælling om et nedstyrtet rumskib og døde aliens, der fjernes i 
al hemmelighed af militæret. 

På denne måde er Andy Roberts' bog et lige så vigtigt bidrag til ufologien som Arne S. Petersens glimrende 
efterforskning i forbindelse med det såkaldte ufostyrt på Amager den 27. marts 1985, hvor god efterforskning og lidt 
held, afslørede, at det, som umiddelbart så ud til at være et objekt, der styrtede ned på Amager og blev undersøgt af 
militæret, i virkeligheden var en sammenkobling af to uafhængige begivenheder, nemlig observation af en meteor, hvis 
bane så ud til at ende lige dér, hvor der ulovligt blev afbrændt affald. Sagen er grundigt behandlet i Toke Haunstrups 
bog »50 år med ufoer« - erfaringer med halvtreds års rapportarbejde og i Projekt UFO - tro, løgne og kold krig, som 
begge kan købes i SUFOI Butikken . 

Myten om ufonedstyrtningen i Berwyn-bjergene i Wales begynder den 23. januar 1974 ved halvnitiden om aftenen, da 
indbyggerne i byen Bala og nabobyerne Llandrillo og Llanderfel blev skræmt af en eksplosion efterfulgt af en rumlen og 
jordrystelser, der varede i 4-5 sekunder. Folk styrtede ud på gaderne, og flere så striber af lys på himlen samt 
oplevede noget, der lignede lyskastere, som lyste op mod himlen ved Berwyn-bjergene. Hundredvis af indbyggere 
ringede til myndighederne, fordi der måtte være sket en ulykke, måske et flystyrt. En lokal sygeplejerske besluttede at 
køre op i bjergene for at yde førstehjælp. Hun så et stort, pulserende lys omgivet af mindre, spredte lys. Lysene var så 
langt væk, at hun opgav at køre derud og vendte derfor hjem. 

Selv om hændelsen havde været voldsom, blev den forholdsvis hurtigt glemt af lokalbefolkningen og medierne, men 
ikke af ufoentusiaster. En gruppe, som kaldte sig APEN (Aerial Phenomena Enquiry Network) sendte det, der lignede 
officielle dokumenter, til udvalgte britiske ufologer og fortalte dem, at et fremmed rumskib var styrtet ned i Berwyn- 
bjergene og bjærget af APEN til nærmere undersøgelser. Det samme skete i øvrigt også senere i den såkaldte 
Rendlesham Forest-sag fra december 1980. Det fik nogle ufologer til at mene, at APEN var en del af en 
desinformationskampagne, som det britiske forsvarsministerium (MoD) havde iværksat for at bruge ufomytologi til at 
fjerne opmærksomheden fra hemmelige våbenforsøg. Det er dog langt mere sandsynligt, at APEN var en gruppe 
ufologer, som drev gæk med andre ufologer ved at fremstille falske ufodokumenter, ligesom MJ-12-dokumenterne. 

Der var stille omkring sagen i mange år, men i 1990'erne begyndte nedstyrtningsmyten at tage form. Hændelsen blev 
omtalt i tv-dokumentarer, tidsskrifter og bøger. Mest omfattende i Nick Redferns bog fra 1997 »A Covert Agenda«. Nu 
var Berwyn-hændelsen vokset til at blive Storbritanniens Roswell, og den megen omtale lokkede nye vidner frem i 

I tidsskriftet »UFO Magazine« kunne Tony Dodd i 1996 berette om et anonymt vidne, der 
påstod, at han som soldat havde været med til at transportere to mystiske lig fra 
nedstyrtningsstedet til MoD's forskningscenter i Porton Down i Wiltshire. Dodds historie samt 
andre påstande bragt til torvs af Nick Redfern og Margaret Fry provokerede Andy Roberts til 
selv at efterforske sagen. Hans hypotese var, at begivenhederne i Berwyn-bjergene måtte 
have efterladt sig en del dokumentation i diverse arkiver. Det var et godt udgangspunkt, for 
alene de mange dokumenter - som andre ufologer ikke havde gidet finde - gjorde det 
rimeligt nemt for Andy Roberts at tegne et billede af, hvad der i virkeligheden skete dengang 
i 1974. 

Optegnelser hos Astronomy Department på Leicester University viste, at der den pågældende 
aften var adskillige usædvanlige ildkugler (store meteorer) over Storbritannien. Den første 
blev set kl. 19.25, og den blev efterfulgt af ildkugler kl. 20.15, 20.30 og 21.55. 

Præcis kl. 20.38 blev Bala-området rystet af en kraftig eksplosion efterfulgt af en dyb 
rumlen. Rystelserne kunne mærkes helt i Liverpool. I løbet af nogle timer havde seismologer 
fastslået, at eksplosionen og rystelserne var forårsaget af et jordskælv på 4-5 på Richter¬ 
skalaen, og epicentret lå 8 km under Bala. Hvis rystelserne skulle have været forårsaget af 
en meteorit eller et andet flyvende objekt, skulle den pågældende genstand have vejet 
adskillige hundrede ton og ville have skabt et enormt krater på nedslagsstedet. 

Lysene, som sygeplejersken og andre så på bjergsiden, stammede fra de kraftige 
projektører, som lokale krybskytter brugte på netop dette tidspunkt. Senere gennemsøgte 
politibetjente området med lommelygter for at se, om noget var styrtet ned. 

Ifølge Berwyn-ufonedstyrtningsmyten blev den hjælpsomme sygeplejerske standset af politi 
og militær, som forbød hende at køre op i bjergene. I de dokumenter, som Andy Roberts har gravet frem, udtaler 
sygeplejersken, at hun ikke mødte en levende sjæl denne aften, da hun var ude på vejen. Myten fortæller også om 
mystiske regeringsembedsmænd, som stillede mærkelige spørgsmål til alle i området. Roberts fandt ud af, at det i 
virkeligheden havde drejet sig om seks medarbejdere fra British Geological Survey (BGS) i Edinburgh. De ankom til 
Bala et par dage efter hændelsen og interviewede mere end 200 personer i området, herunder sygeplejersken og en af 
de lokale krybskytter, som fortalte, at han og kollegerne var fortsat med deres arbejde i omkring 45 minutter efter 
eksplosionen, hvorefter de var kørt ned mod byen. På vejen havde de mødt den første politibil. 

Ligesom med Roswell-sagen har ufologer i Berwyn-sagen tillagt vidneudsagn stor værdi, selv mange år efter 
hændelserne. I Berwyn-sagen er vidnerne først blevet interviewet til båndoptager mere end 20 år efter begivenhederne 
- og først efter at UFO Magazine lancerede alienhistorien fra en anonym militærkilde (som i øvrigt ikke ser ud til at 
eksistere). Derudover kan andre hændelser i området have indvirket på folks hukommelse. Fx er der netop i dette 
område sket to flystyrt. Den 12. februar 1982 styrtede en RAF Harrier med tophemmeligt udstyr ned ved Cader 
Berwyn. I adskillige dage var Llandrillo nærmest belejret af militærpersonel, køretøjer og adskillige helikoptere og fly, 
som skulle bjærge vragresterne. En lignende hændelse fandt sted i vinteren 1972, dvs. to år før Berwyn-hændelsen. 
Også dengang blev området afspærret af militæret. 



Andy Roberts: "UFO 
Down? The Berwyn 
Mountain UFO Crash", 
101 sider. Fortean 
Words 2010. Bogen er 
set til en rimelig pris 
hos Adlibri; . 







»UFO Down? The Berwyn Mountain UFO Crash« er resultatet af et glimrende efterforskningsarbejde, der viser, hvor 
nemt tre uafhængige fænomener (ildkugler, jordskælv og lys fra lommelygter/projektører) under de rette 
omstændigheder kan fremstå som et mysterium. 



Sidste 

chance! 


I 2003 udgav vi bogen » SUFOI's 
Historie 1975-2000«. Vi har kun nogle 
få eksemplarer tilbage på lager, og 
dem vil vi gerne tilbyde UFO-Mails 
læsere til en favorabel pris. 

»SUFOI's Historie 1975-2000« er på 
240 sider i A4 format og velillustreret 
med fotos, tegninger m.m. fra 
foreningens arkiver. Bogen sælges i to 
udgaver, en printudgave og som pdf-fil 
på cd-rom. 



»SUFOIs Historie 1975-2000« (bog + cd-rom), normalpris kr. 380,-. Tilbudspris kr. 199,- 
SUFOIs Historie 1975-2000 (cd-rom), normalpris kr. 220,-. Tilbudspris kr. 99,- 

»SUFOIs Historie 1975-2000« kan kun bestilles ved at sende en mail til Skandinavisk UFO Information - SUFOI . 

Om indholdet: 

• Kapitel 1 handler om SUFOI's udvikling og ledelse. 

• Kapitel 2 fokuserer på foreningens arbejde med rapportoptagelse. 

• Kapitel 3 gengiver i kort form nogle af de mest spændende observationer og fotos, som SUFOI har arbejdet med gennem 
perioden. 

• Kapitel 4 fokuserer på UFO-Nyt, andre udgivelser samt arrangementer. 

• Kapitel 5 omhandler foreningens salgs- og reklamearbejde. 

• Kapitel 6 handler om ufo-sagens græsrodsbevægelse og SUFOI's deltagelse i denne - lige fra lokale grupper rundt om i 
landet til deltagelse i internationale arrangementer. 

• Kapitel 7 handler om den amatørforskning, som SUFOI har udført gennem perioden. 


Hilary Evans 1929-2011 

Hilary Evans døde den 27. juli 2011, blot et år efter hustruen Marys død. Hilary var en ufologiens mest betydningsfulde 
personer og har sat sig varige spor - ikke mindst gennem utallige artikler og bøger. Mange af hans artikler har vi 
gennem årene med Hilarys altid meget venlige tilladelse bragt i »UFO-Nyt« og i »UFO-Vision«. Af hans bøger er en 
enkelt udkommet på dansk, »Nye Facts om UFOer« (Bogan 1986), men de danske folkebiblioteker har heldigvis mange 
af hans engelsksprogede titler stående, og de er alle god læsning, man bliver klogere af. 

Hilary Evans var fortaler for den såkaldte psyko-sociale tilgang til ufomyten, dvs. at folks ufooplevelser med fordel kan 
fortolkes ud fra en sociologisk og psykologisk vinkel. Dette syn på ufomyten og beslægtede fænomener er også hans 
allersidste bog fra 2009 » Outbreak - the encvciooedia of extraordinarv social behaviour « et glimrende eksempel på. Det 
er en mastodont af et opslagsværk, som mange bør få glæde af. 

Hilary Evans' store samling af bøger, tidsskrifter og andre materialer, som har relevans for ufologien, er sikret for 
eftertiden, idet samlingen, der siges at veje omkring 5 ton, i dag er i gode hænder hos Archives for UFO Research 
(AFU) i Sverige. 

Du kan læse mere om Hilary Evans' liv og betydning på disse links: 
http://drdavidclarke.co.uk/2011/07/28/hilarv-evans-1929-2011/ 

http://www.ufo.se/bloqq/14245 

http://ufoarchives.bloqspot.com/ 

http://www.cryptomundo.com/cryptozoo-news/evans-obit/ 














Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2011. Nyhedsmedierne kan, i henhold til ophavsretsloven og med tydelig kildeangivelse, bringe citater fra signerede 
artikler. Artikler må kun bringes i deres hele udstrækning efter skriftlig aftale med Skandinavisk UFO Information - SUFOI . Print og 
fotokopier af indhold fra UFO-Mail er belagt med Copydan-vederlag. 






